In nomine Verbi incarnati. Notum sit omnibus christianis fidelibus, quod nos duo fratres, Vuarnerius et Dodo, donamus Deo et sanctis ejus apostolis Petro et Paulo, ad locum Cluniacum, de nostra hereditate quæ est in territorio Viennensi sita, in villa vocabulo Partinas: hoc est curtilum unum qui terminatur a mane terra Aalburgis, a medio die de ipsa hereditate, a sero terra Sancti Petri. Facimus autem hanc donationem tali pacto, ut de predicto curtilo faciant ab hodierna die quicquid facere voluerint. Si quid vero in Insula in alodo ab hodierna die conquesti fuerimus, post nostrum discessum, pro animarum nostrarum remedio, totum ad integrum donamus monachis de Cluniacho. S. Garnerii. S. Dodonis. S. Duranni. S. Rotberti. S. Ermengaudii. S. Giraldi.